turjo4nis/wikipedia-bn-dump-20250701 huggingface dataset:
F

F (নাম ef,উচ্চারণ ) ) আধুনিক লাতিন বর্ণমালার ষষ্ঠ বর্ণ।

ইতিহাস 

 'F' বর্ণের সৃষ্টি সেমেটিক vâv (বা waw) বর্ণ থেকে যা   বা  ধ্বনী প্রকাশে ব্যবহৃত হত ।এর বর্ণলিপি অনেকটা কাঁচি বা মুগুরের সদৃশ ছিলো । এটি মিশরীয় বর্ণলিপির সাথেও সাদৃশ্য রাখে । যেমন,ḥ(dj)T3ফিনিশীয় এই বর্ণটি গ্রীকরা ধার করে দুই ভাবে । প্রথমে সরবর্ণ হিসেবে ,যার নাম ইপসিলন এবং ব্যাঞ্জনবর্ণ হিসেবে,যার নাম হলো digamma (উচ্চারণ  , যেমনটা ফিনিশীয় এবং ল্যাটিন 'F,' ) । ছোট হাতের ' f ' দেখতে s বা ' ſ ' এর মত নয় ।

লিখন পদ্ধতিতে ব্যবহার

ইংরেজি 
ইংরেজি ভাষায় লিখন পদ্ধতিতে  ধ্বনী প্রকাশ করতে এই বর্ণ ব্যবহৃত হয় । F দিয়ে গঠিত সবচেয়ে ব্যবহৃত শব্দ হলো OF ।

অন্যান্য ভাষায় 
 অন্যান্য ভাষায়  ⟨f⟩ বর্ণ দিয়ে সাধারণত ,  এবং   ধ্বনি প্রকাশ করা হয় ।
 ফরাসি ভাষায় ⟨f⟩ দ্বারা  ধ্বনী নির্দেশ করে ।

অন্যান্য ব্যবহার 
ইংরেজি ভাষায় F দ্বারা অকৃতকার্য গ্রেডিং বুঝায় ।

সম্পর্কীয় বর্ণ

পূর্ব ইতিহাস,বর্তমান এবং সমগোত্রীয় 
T3

বিশেষ প্রতীক 
 ℉ : ডিগ্রী ফারেনহাইট

কম্পিউটারের কোড 

 ১ এছাড়াও DOS, উইন্ডোজ, আইএসও-৮৮৫৯ এবং এনকোডিংগুলির ম্যাকিনটোশ পরিবারসহ আসকি ভিত্তিক এনকোডিংগুলির জন্য।

অন্যান্য উপস্থাপনা

তথ্যসূত্র 

আইএসও মৌলিক লাতিন অক্ষর
ধনীরাম পৌডেল

ধনীরাম পৌডেল () হচ্ছেন একজন নেপালের রাজনীতিবিদ। তিনি আগস্ট ২০১৬তে প্রথমে টেকনোক্র্যাট মন্ত্রী হিসেবে এবং পরে শিক্ষা মন্ত্রণালয়ের দায়িত্ব গ্রহণ করেন। তিনি নেপালের কমিউনিস্ট পার্টি (মাওবাদী-কেন্দ্রের) আগস্টে নিয়োগকৃত পাঁচজন মন্ত্রীর একজন। তিনি ১৯৬৭ সালে জন্মগ্রহণ করেন এবং চিতবন থেকে নির্বাচিত হয়েছেন।

তথ্যসূত্র

জীবিত ব্যক্তি
১৯৬৭-এ জন্ম
নেপালের কমিউনিস্ট পার্টির (মাওবাদী-কেন্দ্র) রাজনীতিবিদ
নেপালি মাওবাদী
নেপালের মন্ত্রী
নেপালের কমিউনিস্ট পার্টি (মাওবাদী-কেন্দ্র)
১৯৬০-এর দশকে জন্ম
২০১৯-এ মৃত্যু
জাপানের জলবায়ু

জাপানের জলবায়ু প্রধানত নাতিশীতোষ্ণ প্রকৃতির। তবে উত্তর থেকে দক্ষিণে জলবায়ুর মধ্যে বিরাট পার্থক্য পরিলক্ষিত হয়। জাপানের ভৌগোলিক বৈশিষ্ট্যগুলি ছয়টি প্রধান জলবায়ু অঞ্চলের মধ্যে বিভাজিত হয়েছে। এগুলি হল: হোক্কাইডো, জাপান সাগর, কেন্দ্রীয় উচ্চভূমি, সেতো অন্তর্দেশীয় সাগর, প্রশান্ত মহাসাগর ও র্যু ক্যু দ্বীপপুঞ্জ। সর্ব উত্তরে অবস্থিত অঞ্চল হোক্কাইডোতে আর্দ্র মহাদেশীয় জলবায়ু দেখা যায়। এখানে শীতকাল দীর্ঘ ও শীতল এবং গ্রীষ্মকাল খুব উষ্ণ থেকে শীতল। এখানে ভারি বৃষ্টিপাত দেখা যায় না। তবে শীতকালে দ্বীপগুলি শীতকালে গভীর তুষারের চাদরে আচ্ছাদিত হয়ে যায়।

জাপান সাগর অঞ্চলটি হোনশুর পশ্চিম উপকূলে অবস্থিত। এখানে উত্তরপশ্চিম শীতকালীন বায়ুর প্রভাবে ভারি তুষারপাত ঘটে। গ্রীষ্মকালে এই অঞ্চলটি প্রশান্ত মহাসাগরীয় এলাকার তুলনায় শীতলতর থাকে। যদিও কখনও কখনও ফন বায়ুর প্রভাবে এই অঞ্চলটি অত্যধিক উষ্ণ হয়ে পড়ে। কেন্দ্রীয় উচ্চভূমি অঞ্চলে অন্তর্দেশীয় আর্দ্র মহাদেশীয় জলবায়ু লক্ষিত হয়। এখানে গ্রীষ্মে ও শীতে এবং দিনে ও রাতে তাপমাত্রার বিরাট পার্থক্য দেখা যায়। এই অঞ্চলে হালকা বৃষ্টিপাত হয়। যদিও শীতকালে সাধারণত তুষারপাত ঘটে। চুউগোকু ও শিকোকু অঞ্চলের পার্বত্য এলাকা সেতো অন্তর্দেশীয় সাগর অঞ্চলকে মৌসুমি বায়ুর হাত থেকে রক্ষা করে। ফলে এই অঞ্চলে সারা বছরই আবহাওয়া মনোরম থাকে।

প্রশান্ত মহাসাগরীয় উপকূল অঞ্চলে আর্দ্র উপক্রান্তীয় জলবায়ু দেখা যায়। এখানে শীতকাল তীব্র নয়। মাঝে মাঝে এখানে তুষারপাত হয়। অন্যদিকে দক্ষিণপূর্ব মৌসুমী বায়ুর প্রভাবে গ্রীষ্মকাল উষ্ণ ও আর্দ্র। র্যু ক্যু দ্বীপপুঞ্জের জলবায়ু উপক্রান্তীয় প্রকৃতির। এখানে শীতকাল উষ্ণ এবং গ্রীষ্মকাল তীব্র উষ্ণ। এই অঞ্চলে প্রধানত বর্ষাকালে অত্যন্ত ভারি বৃষ্টিপাত হয়।

জাপানের গড় শীতকালীন তাপমাত্রা  এবং গড় গ্রীষ্মকালীন তাপমাত্রা । জাপানের সর্বকালীন সর্বোচ্চ তাপমাত্রা——নথিভুক্ত হয়েছিল ২০০৭ সালের ১৬ অগস্ট। ওকিনাওয়ায় প্রধান বর্ষা ঋতু শুরু হয় মে মাসের গোড়ার দিকে। বৃষ্টি রেখা ধীরে ধীরে উত্তর দিকে সরতে সরতে জুলাই মাসের শেষ দিকে হোক্কাইডোয় এসে উপস্থিত হয়। হোনশুর অধিকাংশ অঞ্চলে বর্ষাকাল শুরু হয় জুন মাসের মাঝামাঝি সময় এবং স্থায়ী হয় ছয় সপ্তাহের জন্য। গ্রীষ্মকালের শেষ দিকে এবং শরৎকালের গোড়ার দিকে টাইফুন ঝড় ভারি প্রায়শই ভারি বৃষ্টিপাত ঘটায়।

আরও দেখুন
জাপান এর অর্থনীতি

তথ্যসূত্র

বহিংসংযোগ

জাপান
মালয় ইউনিয়ন

মালয় ইউনিয়ন ছিল মালয় রাজ্যসমূহ এবং পেনাং ও মালাক্কার প্রণালী বসতির সমন্বয়ে গঠিত একটি ইউনিয়ন। এটি ব্রিটিশ মালয়ের উত্তরসূরি এবং একটি একক সরকারের অধীনে মালয় উপদ্বীপকে একতাবদ্ধ করার জন্য গঠিত হয়। মালয়ীদের বিরোধিতার পর ১৯৪৮ সালে তা মালয় ফেডারেশন হিসেবে পুনর্গঠিত হয়।

মালয় ইউনিয়ন গঠন
দ্বিতীয় বিশ্বযুদ্ধের পূর্বে ব্রিটিশ মালয় তিনটি গ্রুপ নিয়ে গঠিত ছিল। এগুলি হল ফেডারেটেড মালয় স্টেটসের প্রটেক্টরেট, নিরাপত্তাধীন পাঁচটি মালয়ী রাজ্য এবং প্রণালী বসতির উপনিবেশ।

১৯৪৬ সালের ১ এপ্রিল ফেডারেটেড মালয় স্টেটস, আনফেডারেটেড মালয় স্টেটস ও প্রণালী বসতি নিয়ে মালয় ইউনিয়ন আনুষ্ঠানিকভাবে স্থাপিত হয়। স্যার এডওয়ার্ড জেন্ট এর গভর্নর হন। ইউনিয়নের রাজধানী ছিল কুয়ালালামপুর। সিঙ্গাপুর পৃথক উপনিবেশ হিসেবে শাসিত হত।

১৯৪৫ সালের অক্টোবরে ব্রিটিশরা প্রথম ইউনিয়নের ধারণা প্রকাশ করে। স্যার হ্যারল্ড ম্যাকমাইকেলকে এই বিষয়ে মালয়ী শাসকদের সমমতি আদায়ের দায়িত্ব দেয়া হয়। তিনি এতে সফল হন। শাসকরা সম্মতি দিলেও এ নিয়ে তাদের অনিচ্ছা ছিল।

ব্রিটিশ মালয় বা সিঙ্গাপুরে জন্মগ্রহণকারী এবং ১৯৪২ সালের ১৫ ফেব্রুয়ারির পূর্ব থেকে বসবাসকারী, ব্রিটিশ মালয় বা প্রণালী বসতির বাইরে জন্মগ্রহণকারী কিন্তু তাদের বাবা মালয় ইউনিয়নের নাগরিক ছিল এমন ব্যক্তি এবং ১৮ বছর হয়েছে ও ১৯৪২ সালের ১৫ ফেব্রুয়ারির পূর্বের ১৫ বছরের মধ্যে ১০ বছর ব্রিটিশ মালয় বা সিঙ্গাপুরে বসবাস করেছে এমন ব্যক্তিদেরকে নাগরিকত্ব দেয়ার বিধান করা হয়। এছাড়া আবেদনের মাধ্যমে নাগরিকত্বের ব্যবস্থাও রাখা হয়। তবে নাগরিকত্বের প্রস্তাব বাস্তবে প্রয়োগ হতে পারেনি। বিরোধিতার কারণে তা বাতিল হয়ে যায়।

মালয় রাজ্যসমূহের সুলতানরা ধর্মীয় বিষয়াদি ছাড়া বাকি বিষয় ব্রিটিশদের কাছে হস্তান্তর করে। একজন ব্রিটিশ গভর্নরের অধীনে মালয় ইউনিয়নকে প্রদান করা হয়। এছাড়াও রাষ্ট্রীয় কাউন্সিল তাদের স্বায়ত্তশাসন হারায়। সুলতানদের স্থলে ব্রিটিশ রেসিডেন্টদেরকে রাষ্ট্রীয় কাউন্সিলের প্রধানের পদে বসানোর ফলে সুলতানদের রাজনৈতিক ক্ষমতা হ্রাস পায়।

১৯৪৬ সালে একটি সুপ্রিম কোর্ট স্থাপিত হয়। হ্যারল্ড কারওয়েন উইলান ছিলেন এর একমাত্র প্রধান বিচারপতি।

বিরোধিতা, ভাঙ্গন এবং মালয় ফেডারেশনের প্রতিষ্ঠা

মালয়ীরা এই ইউনিয়নের বিরোধিতা করেছিল। সুলতানদের রাজনৈতিক অধিকার চলে যাওয়ার কারণে মালয়ীরা মাথায় সাদা ব্যান্ড পড়ে শোক প্রকাশ করেছিল। ১৯৪৮ সালের ১ ফেব্রুয়ারি মালয় ইউনিয়ন বিলুপ্ত হয় এবং মালয় ফেডারেশন গঠিত হয়।

মালয়েশিয়ার উদ্ভব

আরও দেখুন
মালয় ফেডারেশন
মালয়েশিয়া

তথ্যসূত্র

Zakaria Haji Ahmad. Government and Politics (1940–2006). p.p 30-21. .
Marissa Champion. Odyssey: Perspectives on Southeast Asia – Malaysia and Singapore 1870–1971. 
Sejarah Malaysia 

ব্রিটিশ মালয়
এশিয়ায় প্রাক্তন ব্রিটিশ উপনিবেশ ও আশ্রিত রাজ্য
১৯৪৬-এ প্রতিষ্ঠিত রাষ্ট্র ও অঞ্চল
জাপানে বিজ্ঞান ও প্রযুক্তি

বৈজ্ঞানিক গবেষণা, বিশেষত প্রযুক্তি, যন্ত্রবিদ্যা ও বায়োমেডিক্যাল গবেষণায় জাপান একটি অগ্রণী রাষ্ট্র। প্রায় ৭০০,০০০ গবেষক ১৩০ বিলিয়ন মার্কিন ডলার গবেষণা ও উন্নয়ন বাজেটের সুবিধা পান এই দেশে। এই বাজেট বিশ্বে তৃতীয় বৃহত্তম। মৌলিক বৈজ্ঞানিক গবেষণাতেও জাপান বিশ্বে অগ্রণী একটি রাষ্ট্র। এই দেশ থেকে একুশ জন বৈজ্ঞানিক পদার্থবিদ্যা, রসায়ন বা চিকিৎসাবিদ্যায় নোবেল পুরস্কার পেয়েছেন। তিন জন ফিল্ডস মেডেল এবং একজন কার্ল ফ্রেডরিক গাস প্রাইজ পেয়েছেন। জাপানের সর্বাপেক্ষা উল্লেখযোগ্য প্রযুক্তিগত অবদানগুলি ইলেকট্রনিকস, অটোমোবাইলস, যন্ত্রবিদ্যা, ভূমিকম্প ইঞ্জিনিয়ারিং, ইন্ডাস্ট্রিয়াল রোবোট, অপটিকস, কেমিক্যালস, সেমিকন্ডাক্টরস ও ধাতুবিদ্যার ক্ষেত্রে রয়েছে। বিশ্বে রোবোটিকস উৎপাদন ও ব্যবহারে জাপান অগ্রণী। ২০১৩ সালের হিসেব অনুসারে, বিশ্বের শিল্প রোবোটগুলির ২০% (১.৩ মিলিয়নের মধ্যে ৩০০,০০০টি) জাপানে নির্মিত। যদিও আগে এই হার আরও বেশি ছিল। ২০০০ সালে সারা বিশ্বে শিল্প রোবোটগুলির অর্ধ্বাংশ ছিল জাপানে নির্মিত।

জাপানের প্রাচীন বিজ্ঞান
জাপানে বিজ্ঞান ও প্রযুক্তির ব্যবহার ও বিকাশ প্রাচীনকাল থেকেই হয়ে আসছে।প্রাচীন সময় থেকেই জাপানীরা সমুদ্র বাণিজ্য এর জন্য জাহাজ নির্মাণ দিক নির্নয় প্রভৃতির সঙ্গে যুক্ত ছিল।এরা সূর্যের দ্বারা সময় নির্নয় করতে পাড়ত।

মহাকাশ গবেষণা
জাপানের মহাকাশ সংস্থা হল জাপান এয়ারোস্পেস এক্সপ্লোরেশন এজেন্সি (জাক্সা)। এখান থেকে মহাকাশ, ভিন্ন গ্রহ ও বিমান গবেষণার কাজ চলে। রকেট ও উপগ্রহ নির্মাণেও এটি অগ্রণী সংস্থা। জাপান আন্তর্জাতিক মহাকাশ স্টেশনে অংশগ্রহণকারী। ২০০৮ সালে স্পেস শাটল অ্যাসেম্বলি ফ্লাইটের সময় সেখানে জাপানিজ এক্সপেরিমেন্ট মডিউল যুক্ত হয়। জাপানের মহাকাশ অভিযানের পরিকল্পনাগুলি হল: শুক্র গ্রহে আকাৎসুকি নামে একটি মহাকাশ যান পাঠানো; ২০১৬ সালে মারকুরি ম্যাগনেটোস্ফেরিক অরবিটার উৎক্ষেপণ; এবং ২০৩০ সালের মধ্যে চাঁদে একটি বেস গঠন।

২০০৭ সালের ১৪ সেপ্টেম্বর জাপান "সেলিনে" (সেলেনোলোজিক্যাল অ্যান্ড ইঞ্জিনিয়ারিং এক্সপ্লোরার) নামে একটি চন্দ্রযান একটি এইচ-আইআইএ (মডেল এইচ২এ২০২২) ক্যারিয়ার রকেটের মাধ্যমে তানেগাশিমা মহাকাশ কেন্দ্র থেকে উৎক্ষেপণ করে। অ্যাপোলো কর্মসূচির পর থেকে বৃহত্তম চন্দ্র অভিযান ছিল কাগুয়া। এর উদ্দেশ্য ছিল চাঁদের উৎস ও বিবর্তন সম্পর্কে তথ্য সংগ্রহ। ৪ অক্টোবর এটি চাঁদের কক্ষপথে প্রবেশ করে এবং প্রায়  উচ্চতায় উড়ে যায়। এই যানটির অভিযান শেষ হয় ২০০৯ সালের ১১ জুন। এই দিন জাক্সা ইচ্ছাকৃতভাবে চাঁদের সঙ্গে এই যানটির সংঘর্ষ ঘটিয়েছিল।

তথ্যসূত্র

জাপান
জাপানের বিজ্ঞান ও প্রযুক্তি
মুহাম্মদ বিন আবদুল আজিজ

মুহাম্মদ বিন আবদুল আজিজ (১৯১০ – ২৫ নভেম্বর ১৯৮৮) () ছিলেন সৌদি আরবের যুবরাজ। ১৯৬৪ সাল থেকে ১৯৬৫ সাল পর্যন্ত সংক্ষিপ্তকাল তিনি যুবরাজ ছিলেন। তিনি সৌদি রাজপরিবারের অন্যতম ধনী ও প্রভাবশালী সদস্য ছিলেন। ১৯৮৮ সালে মৃত্যুর পূর্ব পর্যন্ত তিনি তার ছোট ভাই বাদশাহ খালিদ ও বাদশাহ ফাহাদের ঘনিষ্ট ও বিশ্বস্ত উপদেষ্টা ছিলেন।

প্রারম্ভিক জীবন
মুহাম্মদ ১৯১০ সালে জন্মগ্রহণ করেন। তিনি আবদুল আজিজ ইবনে সৌদের চতুর্থ পুত্র। তবে তার জন্মসাল হিসেবে ১৯০৯ সালও জানা যায়। উইলিয়াম এ এডির মতে তিনি আবদুল আজিজের তৃতীয় পুত্র।

তার আল জাওহারা বিনতে মুসাইদ আল জিলুওয়ি ছিলেন গুরুত্বপূর্ণ আল জিলুওয়ি গোত্রের সদস্য। আল সৌদ পরিবারের সাথে এই গোত্রের বৈবাহিক সম্পর্ক ছিল। বাদশাহ খালিদ বিন আবদুল আজিজ ছিলেন তার আপন ভাই। তার বোন আল আনুদের সাথে আবদুল আজিজের ভাই সাদ বিন আবদুর রহমানের ছেলেদের বিয়ে হয়। প্রথমে তার সাথে সৌদ বিন সাদের বিয়ে হয়েছিল। সৌদ মারা যাওয়ার পর সাদের আরেক ছেলে ফাহাদ বিন সাদের সাথে তার বিয়ে হয়।

রাজকীয় দায়িত্ব
১৯২০ দশকের মধ্যভাগে মুহাম্মদ ও ফয়সালকে ইখওয়ানের দায়িত্ব দেয়া হয়। বড় ভাই ও চাচাত ভাইদের সাথে মুহাম্মদ সৌদি আরব গঠনের লড়াইয়ে অংশ নিয়েছিলেন। ১৯৩৪ সালে আবদুল আজিজ তার বাহিনীকে ইয়েমেন হামলার নির্দেশ দেন। এরপর সাদ বিন আবদুর রহমানের ছেলে ফয়সাল বিন সাদ বাকিমের দিকে অগ্রসর হন এবং আবদুল আজিজের আরেক ভাই মুহাম্মদ বিন আবদুর রহমানের ছেলে খালিদ বিন মুহাম্মদ নাজরান ও সাআদার দিকে রওয়ানা হন। বাদশাহর ছেলে ফয়সাল তিহামা উপকূলে বাহিনীর নেতৃত্ব দিয়েছেন। মুহাম্মদ বিন আবদুল আজিজ নজদ থেকে সৌদ বিন আবদুল আজিজের সহায়তায় প্রেরিত হন।

১৯৩৭ সালে রাজা ষষ্ঠ জর্জের অভিষেক অনুষ্ঠানে যোগ দেয়ার জন্য মুহাম্মদ ও তৎকালীন যুবরাজ সৌদ লন্ডন যান। ১৯৪৫ সালের ১৪ ফেব্রুয়ারি মার্কিন রাষ্ট্রপতি রুজভেল্টের সাথে বাদশাহ আবদুল আজিজের সাক্ষাতের সময় মুহাম্মদ ও মনসুর বাদশাহর সাথে ছিলেন। ১৯৪৫ সালের ফেব্রুয়ারি মাসে মিশরে তারা তাদের চাচা আবদুল্লাহর সাথে বাদশাহ আবদুল আজিজ ও ব্রিটিশ প্রধানমন্ত্রী চার্চিলের সাক্ষাতে অংশ নিয়েছেন। ১৯৬২ সালের জানুয়ারি মাসে বাদশাহ সৌদের যুক্তরাষ্ট্র সফরের সময় মুহাম্মদ তার সফরসঙ্গী হন মুহাম্মদ রাজপরিবারের কাউন্সিলের প্রধান ছিলেন।

উত্তরাধিকার পরিত্যাগ
বাদশাহ ফয়সালের শাসনামলের শুরুর দিকে কয়েক মাস মুহাম্মদ যুবরাজ ছিলেন। এরপর তিনি তার আপন ভাই খালিদের জন্য পদ থেকে সরে দাঁড়ান। পারিবারিক ঐকমত্যে সম্মতি দিয়ে তিনি সরে দাঁড়িয়েছিলেন এমনটা বলা হয়ে থাকে। ইতিপূর্বে বাদশাহ সৌদের সময় অন্তর্দ্ব‌ন্দ্ব দেখা দিয়েছিল। মুহাম্মদের সরে দাড়ানোর ফলে খালেদের ক্ষমতাগ্রহণের সুযোগ প্রশস্ত হয়।

মুহাম্মদ বিন আবদুল আজিজ শক্তিশালী ব্যক্তিত্বের জন্য পরিচিত ছিলেন। বাদশাহ সৌদ বিরোধী জোটে তিনি একজন প্রধান ব্যক্তি ছিলেন।

দৃষ্টিভঙ্গি
মুহাম্মদ রাজপরিবারের রক্ষণশীলদের মধ্যে নেতৃস্থানীয় ছিলেন। দেশের অতি দ্রুত আধুনিকায়ন তিনি সমর্থন করেননি। দেশে অধিক সংখ্যক বিদেশি কর্মীর উপস্থিতির ফলে ঐতিহ্যবাহী মূল্যবোধ হ্রাস পাবে বলে তিনি বিশ্বাস করতেন।

মৃত্যু
মুহাম্মদ বিন আবদুল আজিজ ১৯৮৮ সালের ২৫ নভেম্বর মৃত্যুবরণ করেন। এসময় তার বয়স ছিল ৭৮ বছর।

নামকরণ
মুহাম্মদ বিন আবদুল আজিজ বিমানবন্দর তার সম্মানে নামকরণ করা হয়েছে।

বংশলতিকা

তথ্যসূত্র

১৯১০-এ জন্ম
১৯৮৮-এ মৃত্যু
আল সৌদ
সৌদি আরবের প্রাদেশিক গভর্নর
সৌদি আরবের যুবরাজ
সৌদি জনহিতৈষী
আবদুল আজিজ ইবনে সৌদের পুত্র
রাজা মানসিংহ

রাজা মানসিংহ (জন্ম: ২১শে ডিসেম্বর, ১৫৫০ - মৃত্যু: ৬ই জুলাই, ১৬১৪) ছিলেন রাজা ভগবান দাসের পালিত পুত্র। অম্বর এ জন্মগ্রহণকারী মীর্জা রাজা হিসেবে পরিচিত মানসিংকে সম্রাট আকবর ফরজন্দ (পুত্র) খেতাবে ভূষিত করেন। ভগবান দাস ভারতের পাঞ্জাবের সুবাহদার অভিষিক্ত হলে মহারাজ মানসিংহ সিন্ধু নদের তীরবর্তী জেলাগুলি শাসন করেন। প্রদেশের নিয়ম কানুন বজায় রাখার জন্য ১৫৮৫ সালে তাকে কাবুলে পাঠানো হয় এবং ১৫৮৮ সালে তিনি বিহারের সুবাহদার নিযুক্ত হন। সেইসময় পর্যন্ত কুনওয়ার হিসেবে পরিচিত মানসিংহকে ১৫৯০ সালে ‘রাজা’ খেতাব এবং পাঁচ হাজারি মনসব প্রদান করা হয়েছিল। তিনি ১৫৯৪ সালের ১৭ই মার্চ থেকে ১৬০৬ সাল পর্যন্ত বাংলার সুবাহদারের দায়িত্ব পালন করেন।

মানসিংহের যুদ্ধ 
১৫৯৬ সালে বারো ভূঁইয়াদের অন্যতম ঈশা খাঁর সাথে মুঘল সেনাপতি রাজা মানসিংহের সংগ্রাম যুদ্ধ সংঘটিত হয়। এ যুদ্ধটি ব্রহ্মপুত্র ও শীতলক্ষ্যা নদীর সম্মিলনস্থলে বর্তমান ময়মনসিংহ জেলার গফরগাঁও উপজেলার সম্পূর্ণ দক্ষিণ প্রান্তের বাঁশিয়া গ্রামের মোঘল বাড়ী থেকে টাঙ্গাব গ্রামের সিমানা পর্যন্ত দীর্ঘ হয়।

তথ্যসূত্র

বহিঃসংযোগ
Akbarnama by Abul Fazal Part III chapter 31,32,34
 Version of Mewar
 Genealogy of Kachwaha kings

রাজা
১৬১৪-এ মৃত্যু
মুঘল সেনাপতি
১৫৫০-এ জন্ম
বাংলার সুবাহদার
বাংলাদেশের ইতিহাস
হিন্দু রাজশাসক
ভারতীয় রাজশাসক
ভারতীয় হিন্দু
বিলাত ফেরত (১৯২১-এর চলচ্চিত্র)

বিলাত ফেরত (England Returned) বা বিলেত ফেরত, ১৯২১ সালের ধীরেন্দ্রনাথ গঙ্গোপাধ্যায় প্রযোজিত ও নীতীশচন্দ্র লাহিড়ী পরিচালিত একটি প্রহসনমূলক বাংলা নির্বাক চলচ্চিত্র। অবিভক্ত বাংলা প্রদেশের বরিশালএর ডেপুটি কালেক্টর ধীরেন্দ্রনাথ গঙ্গোপাধ্যায় এই চলচ্চিত্রটিতে প্রযোজনা ও অভিনয় করেন।তার অভিনয় জীবনের সূচনাকালীন চলচ্চিত্রের মধ্যে এটি অন্যতম। তিনি এই সিনেমার সহযোগী পরিচালকও ছিলেন। এটিই প্রথম ভারতীয় চলচ্চিত্র যেখানে প্রগাঢ় চুম্বনের দৃশ্য ছিল। প্রথম নির্বাক লাভ-স্টোরি (কমেডিযুক্ত) হিসেবে এটি বিপুল জনপ্রিয়তা পায়। ছবিটি ভারতীয় চলচ্চিত্রে রোমান্টিক কাহিনীর যুগের সূত্রপাত ঘটিয়েছিল। ব্রিটিশ ও আমেরিকান চলচ্চিত্রের অনুপ্রেরণায় ভারতীয় চলচ্চিত্রকাররা এই সিনেমায় চুম্বনযুক্ত রিয়েলিস্টিক প্রেমের দৃশ্যের অবতারণা করেন। তবুও, ভারতীয় জনগণ ব্রিটিশ ও আমেরিকান চলচ্চিত্রে অভ্যস্ত হলেও ভারতীয় নায়িকার এইরকম অন্তরঙ্গ মুহূর্তে স্বাচ্ছন্দ্যবোধ করেননি। 'বিলাত ফেরত' মানে ''বিদেশ থেকে ফেরত' এবং সেযুগে বিদেশ বলতে ইংল্যান্ডকেই বোঝানো হত৷ ছবিটিতে প্রগতিশীল ভারতীয়দের পশ্চিমী শিক্ষা ও রীতিনীতি নিয়ে বিলেত থেকে ফেরা এবং রক্ষণশীল ভারতীয়দের এই পরিবর্তনের বিরোধিতা দর্শানো হয়েছে।

কুশীলব
 ধীরেন্দ্রনাথ গঙ্গোপাধ্যায়
 মন্মথ পাল
 কুঞ্জলাল চক্রবর্তী
 সুশীলবালা
 নৃপেন বসু
 নীতীশ লাহিড়ী
 শিশুবালা

তথ্যসূত্র

বহিঃসংযোগ

১৯২১-এর চলচ্চিত্র
১৯২০-এর দশকের প্রণয়ধর্মী হাস্যরসাত্মক চলচ্চিত্র
কলকাতায় নির্মিত চলচ্চিত্র
ভারতীয় চলচ্চিত্র
ভারতীয় সাদাকালো চলচ্চিত্র
ভারতীয় নির্বাক চলচ্চিত্র
নির্বাক বাংলা চলচ্চিত্র
কলকাতার পটভূমিতে চলচ্চিত্র
বাংলা ভাষার ভারতীয় চলচ্চিত্র
ভারতীয় হাস্যরসাত্মক চলচ্চিত্র
১৯২০-এর দশকের বাংলা ভাষার চলচ্চিত্র
উল্লাসা পারাভাইগাল

উল্লাসা পারাভাইগাল () ১৯৮০ সালে মুক্তি পাওয়া সি ভি রাজেন্দ্র পরিচালিত কমল হাসান এবং রতি অগ্নিহোত্রী অভিনীত একটি তামিল চলচ্চিত্র, এই চলচ্চিত্রে ইলাইয়ারাজার সুর করা গানগুলো ব্যাপক জনপ্রিয়তা পেয়েছিল যেমন 'জার্মানিইন সেনদেন মালারে' এবং 'আড়াগু আয়িরাম' আজো সমাদৃত। চলচ্চিত্রটি হিন্দি ভাষায় অনুবাদ করে 'দো দিল দিওয়ানে' এবং তেলুগু ভাষায় 'প্রেমা পিচি' নামে মুক্তি দেওয়া হয়েছিল। চলচ্চিত্রটি যুক্তরাষ্ট্র, তৎকালীন পশ্চিম জার্মানি, ফ্রান্স এবং ভারতে শুটিং হয়েছিল। চলচ্চিত্রটিতে কমল হাসান রবি চরিত্রে অভিনয় করেন, যার এক সময় গ্রাম এলাকায় একটি মেয়ের (উন্নী ম্যারী) এর সঙ্গে প্রেম হয়, কিন্তু মেয়েটি পরে আগুনে পুড়ে মারা যায়, রবি পরে বিদেশ যেয়ে নির্মলা (রতি অগ্নিহোত্রী) এর প্রেমে পড়ে।

চরিত্র 
 কমল হাসান - রবি (রবিন্দর)
 রতি অগ্নিহোত্রী - নির্মলা
 উন্নী ম্যারী (দীপা) - রবির সাবেক প্রেমিকা
 মেজর সুন্দররাজন - মদনগোপাল
 সুরুলী রজন - রাজু
 ভেনিরাডাই মূর্তি - চলচ্চিত্র পরিচালক
 কে নেতারাজ - রাজগোপাল

সঙ্গীত

তথ্যসূত্র

বহিঃসংযোগ 
 

তামিল ভাষার চলচ্চিত্র
১৯৮০-এর চলচ্চিত্র
১৯৮০-এর দশকের তামিল ভাষার চলচ্চিত্র
বনের পটভূমিতে চলচ্চিত্র
বনে ধারণকৃত চলচ্চিত্র
প্যারিসে ধারণকৃত চলচ্চিত্র
প্যারিসের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
নিউ ইয়র্ক শহরের পটভূমিতে চলচ্চিত্র
ভারতীয় প্রণয়ধর্মী নাট্য চলচ্চিত্র
এশিয়া-মহাদেশীয় সিংহ পুনঃপ্রবর্তন প্রকল্প

সিংহ সংরক্ষণ হল ক্রমান্বয়ে সিংহের সংখ্যা হ্রাস পাওয়ার কারণে যে ব্যবস্থার মাধ্যমে সিংহের বাসস্থানের নিরাপত্তা ও প্রজননের মাধ্যমে সিংহের সংখ্যা বৃদ্ধি করার প্রকল্প।

ইতিহাস 

সিংহ হল সৌন্দর্য ও বীরত্বের প্রতীক। প্রাচীনকালে সিংহ সংরক্ষণ এশিয়ার বিভিন্ন দেশ থেকে ভারত অবধি বিন্যস্ত থাকলেও বর্তমানে তা কেবল পশ্চিম গুজরাতের গির অরণ্যে সীমাবদ্ধ। ১৯০০ খ্রিষ্টাব্দ নাগাদ এশিয়ার সিংহের সংখ্যা কমে ৫০-এর কাছে নেমে আসে। 'Asiatic Lion Reintroduction Project'-এর মাধ্যমে এশিয়ার সিংহকে বাঁচানোর জন্য ভারত সরকার বিভিন্ন পরিকল্পনা গ্রহণ করেছে।

সিংহ হ্রাসের কারণ 

প্রতিনিয়ত সিংহের সংখ্যা হ্রাসের কারণগুলি হল:
 বাসস্থানের বিনাশ: মানব জনসংখ্যার চাপে বনভূমি গড়ে তোলায় সিংহের স্বাভাবিক বাসস্থান নষ্ট হয়েছে। গির অরণ্যের মধ্যে দিয়ে প্রধান সড়ক ও রেল যোগাযোগ ব্যবস্থা রয়েছে। ফলে দুর্ঘটনায় বহু সিংহ মারা।
 চোরাশিকার: সিংহের হাড় ভেষজ ঔষধরূপে ব্যবহৃত হয় এবং নখ ও চামড়ার লোভে অসাধু ব্যবসায়ী, চোরাশিকারিরা সিংহ হত্যা করে অর্থ উপার্জন করে।

সংরক্ষণের প্রচেষ্টা 

জুনাগড়ের রাজা

1890 খ্রিষ্টাব্দে প্রথম সিংহ সংরক্ষণের প্রচেষ্টা করেন। তিনি সিংহ হত্যা নিষিদ্ধ করেন। এই নিষেধ ভারত স্বাধীনের পরেও বজায় থাকে। ১৯৬০ এবং ১৯৭০ খ্রিষ্টাব্দে গির অরণ্যকে যথাক্রমে অভয়ারণ্য ও জাতীয় উদ্যানরূপে ঘোষণা করা হয়। এখানে গুজরাত সরকারের তত্বাবধানে গির লায়ন প্রজেক্ট চালু হয়। ১৯৭৪ খ্রিষ্টাব্দ থেকে সিংহের পপুলেশন বাড়তে থাকে। বর্তমানে গির অরণ্যে এশিয়ান সিংহের সংখ্যা ৫২৩ (২০১৫, সিংহ গণনা অনুযায়ী)। বর্তমানে ভারত সরকারের পরিবেশমন্ত্রক প্রজেক্ট টাইগার-এর মতো প্রজেক্ট লায়ন নামক প্রকল্প তৈরি করেছে।

উদ্দেশ্য 

সিংহ সংরক্ষণের প্রধান উদ্দেশ্যগুলি হল:
 নতুন আইন প্রণয়নের ও প্রয়োগের দ্বারা সিংহ হত্যা নিষিদ্ধ করা।
 কোনো সংরক্ষিত অরণ্যে সীমিত সীমানার মধ্যে রেখে খাদ্য, পানীয় ও প্রজননের উপযুক্ত ব্যবস্থার দ্বারা সিংহের সংখ্যা বৃদ্ধি করা।
 প্রাকৃতিক দুর্যোগ জনিত কারণে ও কোনো এপিডেমিক রোগের কারণে সিংহের সংখ্যা হ্রাস পেলে পুনরায় সেই সংখ্যা ফিরিয়ে আনার ব্যবস্থা করা।

তথ্যসূত্র 

ভারতে বন্যপ্রাণী সংরক্ষণ
সংরক্ষণ প্রকল্প
প্রাণী পুনঃপ্রবর্তন
ভারতের স্তন্যপায়ী
কোনি

কোনি () ১৯৮৬ সালে সরোজ দে পরিচালিত এবং সৌমিত্র চট্টোপাধ্যায় ও শ্রীপর্ণা বন্দ্যোপাধ্যায় অভিনীত একটি জাতীয় পুরস্কার (ভারত) প্রাপ্ত বাংলা চলচ্চিত্র। চলচ্চিত্রটি মতি নন্দীর একই নামের বাংলা উপন্যাস অবলম্বনে নির্মিত। ছবিটি কলকাতার বস্তি এলাকায় থাকা 'কোনি' নামের একটি মেয়েকে কেন্দ্র করে, যে তার প্রশিক্ষকের সহায়তায় দারিদ্র্য ও কঠোর পরিস্থিতি থেকে বিজয়ী হয়। চলচ্চিত্রের কেন্দ্রীয় চরিত্র শ্রীপর্ণা বন্দ্যোপাধ্যায় ১৯৭০এর দশকের একজন পেশাদার সাঁতারু ছিলেন এবং অভিনয় চলাকালীন তিনি যাদবপুর বিশ্ববিদ্যয়য়ের ছাত্রী ছিলেন।

২০১২ সালের এক সাক্ষাৎকারে, অভিনেতা সৌমিত্র চট্টোপাধ্যায় 'কোনি' চলচ্চিত্রটিকে তার কর্মজীবনের অন্যতম শ্রেষ্ঠ চলচ্চিত্র হিসাবে অভিহিত করেন। এমনকি তিনি তার বার্ধক্যজনিত অবসাদ কাটিয়ে উঠতে অনেক প্রতিকূল অবস্থায় এই সিনেমার "ফাইট-কোনি-ফাইট" কথাটি উচ্চারণ করেন। কথাটি সেই সময় মধ্যবিত্ত বাঙালি সমাজে বিশেষ জনপ্রিয় হয়েছিল।

সারাংশ
"কোনি" একজন প্রশিক্ষক ও তার প্রশিক্ষার্থী কোনির একটি প্রেরণাদায়ক কাহিনী যারা সমস্ত প্রতিকূলতা অতিক্রম করে তাদের লক্ষ্যে পৌঁছায়। ক্ষিদদা (সৌমিত্র চট্টোপাধ্যায়) একজন সাঁতারের প্রশিক্ষক যিনি সুবিধাবঞ্চিত বাচ্চাদের সাঁতার শেখান। তিনি কলকাতার একটি বস্তি এলাকা থেকে কোনি'কে নিয়ে এসে তাকে 'ন্যাশনাল সুইমিং চ্যাম্পিয়নশিপে' যোগ দিতে 'বেঙ্গল সুইমিং টিম' এ ভর্তি করান এবং তাকে পারদর্শী করে তোলেন। তবুও, ক্রীড়ায় রাজনীতি, দারিদ্র্য ও সামাজিক কলঙ্ক তাদের পথের কাঁটা হয়ে কাঁদে।

সম্মাননা
 ৩২তম জাতীয় চলচ্চিত্র পুরস্কার প্রতিযোগিতায় এই চলচ্চিত্রটি 'সার্বিক মনোরঞ্জনের নিরিখে জনপ্রিয় শ্রেষ্ঠ চলচ্চিত্রের জাতীয় পুরস্কার' বিভাগে বিজয়ী হয়েছিল।

অভিনয়ে
 শ্রীপর্ণা বন্দ্যোপাধ্যায় - কোনি
 সৌমিত্র চট্টোপাধ্যায় - ক্ষিতীশ সিংহ (ক্ষিদদা)
 স্নিগ্ধা বন্দ্যোপাধ্যায়
 স্বরূপ দত্ত
 বিমল দেব
 সুব্রত সেনশর্মা
 সিদ্ধার্থ বসু
 দীপঙ্কর বন্দ্যোপাধ্যায়
 ভোলা বসু
 অশোক মিত্র
 অরিজিৎ গুহ

শিল্পীবৃন্দ
 পরিচালনা ও চিত্রনাট্য: সরোজ দে
 কাহিনী: মতি নন্দী
 সঙ্গীত পরিচালক: চিন্ময় চট্টোপাধ্যায়
 সম্পাদনা: রমেশ যোশী
 আর্ট ডিরেক্টর: সুভাষ সিংহরায়
 সাজসজ্জা: বশির আহমেদ
সিনেম্যাটোগ্রাফার: কমল নায়েক

তথ্যসূত্র

বহিঃসংযোগ 

বাংলা ভাষার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
১৯৮৬-এর চলচ্চিত্র
কলকাতায় নির্মিত চলচ্চিত্র
উপন্যাসভিত্তিক চলচ্চিত্র
১৯৮০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
ভারতীয় উপন্যাস অবলম্বনে চলচ্চিত্র
ভারতীয় ক্রীড়া চলচ্চিত্র
তানভীর আহমেদ

তানভীর আহমেদ (; জন্ম: ২০ ডিসেম্বর, ১৯৭৮) কুয়েত সিটিতে জন্মগ্রহণকারী ও কুয়েত বংশোদ্ভূত পাকিস্তানি টেস্ট ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলত ডানহাতি ফাস্ট-মিডিয়াম বোলার হিসেবে খেলছেন। এছাড়াও ডানহাতে নিচের সারিতে ব্যাটিং করে থাকেন।

খেলোয়াড়ী জীবন 
২০১০ সালে ইংল্যান্ড সফরে ওরচেস্টারশায়ারের বিপক্ষে প্রথম-শ্রেণীর ক্রিকেটে অংশ নেন। পরবর্তীতে একই সালে সংযুক্ত আরব আমিরাতে পাকিস্তানের সদস্যরূপে দক্ষিণ আফ্রিকার বিপক্ষে অনুষ্ঠিত দ্বিতীয় টেস্টে তার অভিষেক ঘটে। আবুধাবিতে অনুষ্ঠিত ঐ টেস্টের প্রথম ইনিংসে ৬/১২০ লাভ করেন।

২ মে, ২০১১ তারিখে উসমান সালাহউদ্দিনের সাথে তারও একদিনের আন্তর্জাতিকে অভিষেক ঘটে। ওয়েস্ট ইন্ডিজের বিপক্ষে সিরিজের ৪র্থ ওডিআইয়ে তিনি ৬ ওভারে ৪৫ রান দিয়ে একটিমাত্র উইকেট সংগ্রহ করেন।

তথ্যসূত্র

আরও দেখুন 
 আরিফ বাট
 ২০১৪ আইসিসি মহিলা বিশ্ব টুয়েন্টি২০
 টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা

বহিঃসংযোগ 
 

পাকিস্তানি ক্রিকেটার
১৯৭৮-এ জন্ম
জীবিত ব্যক্তি
পাকিস্তানের টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
অ্যালাইড ব্যাংক লিমিটেডের ক্রিকেটার
বেলুচিস্তানের ক্রিকেটার
করাচির ক্রিকেটার
করাচি আরবানের ক্রিকেটার
করাচি ব্লুজের ক্রিকেটার
করাচি হোয়াইটসের ক্রিকেটার
করাচি জেব্রাসের ক্রিকেটার
করাচি ডলফিন্সের ক্রিকেটার
পাবলিক ওয়ার্কস ডিপার্টমেন্টের ক্রিকেটার
জারাই তারাকিয়াতি ব্যাংক লিমিটেডের ক্রিকেটার
সিন্ধুর ক্রিকেটার
পোর্ট কাসিম অথরিটির ক্রিকেটার
কুয়েত সিটি থেকে আগত ক্রীড়াব্যক্তিত্ব
করাচি থেকে আগত ক্রিকেটার
গুরু বিপিন সিংহ

গুরু বিপিন সিং (২৩ আগস্ট ১৯১৮ - ৯ জানুয়ারী ২০০০) ছিলেন মণিপুরী নৃত্যের পরিচালক, কোরিওগ্রাফার এবং শিক্ষক। তিনি মণিপুরী গীত-নৃত্যের বিভিন্ন বিষয় নিয়ে গবেষণা করে গেছেন। পাশাপাশি তিনি বৈষ্ণব পদাবলীরো চর্চা করে গেছেন। তিনি বহু প্রচলিত এবং বিখ্যাত গীত-নৃত্যের সংগ্রহ করে এগুলোকে বিশুদ্ধ করে ব্যবহার করেছিলেন। গুরু বিপিন সিংহ ধ্রুপদী ভারতীয় গীত-নৃত্যের সাথে জড়িত বিভিন্ন লিরিক তার কলকাতা এবং  মণিপুরের ঘরে ব্যক্তিগত ভাবে সংগ্রহ করে রেখেছেন।

জন্ম
গত শতাব্দীর দ্বিতীয় দশকে অর্থাৎ ১৯১৮ সালের ২৩ শে আগস্ট, বিশ্বকবি রবীন্দ্রনাথ ঠাকুর যখন সিলেটে এসে প্রথমবারের মতো মণিপুরী নৃত্য দেখে যান তার ঠিক পনেরো মাস পর গুরু বিপিন সিংহ জন্মগ্রহণ করেন, পুণ্য মাতৃভূমি সিঙ্গারী গ্রামে,পুণ্য লেইখমসেনা সিংহ ও পুণ্যবতী গর্ভধারিনী মাতা ইন্দুবালা দেবীর কোলে।

কর্মজীবন
ঐতিহ্যবাহী ডাক্তার এবং একজন গায়কের পুত্র, সিং শৈশবকাল থেকেই প্রশিক্ষণ লাভ করা শুরু করেন, মণিপুরী নৃত্যের দিকে মনোনিবেশ করার আগে, তিনি বিশেষত গুরু আমুদন শর্মার অধীনে মণিপুরের রাজার সহায়তায় প্রশিক্ষণ গ্রহণ করেন। যদিও তিনি চলচ্চিত্রের কোরিওগ্রাফার হিসাবে উপার্জন করতেন, তা সত্ত্বেও তিনি ঐতিহ্যবাহী নৃত্যের ধরন সম্পর্কে জ্ঞান বাড়াতে মনোনিবেশ করেন। সেই প্রচেষ্টার অংশ হিসাবে, তিনি ইম্ফলে মহিলাদের জন্য গোবিন্দজী নরতনালয় নৃত্য বিদ্যালয় এবং ১৯৭২ সালে কলকাতার মণিপুরী নরতনালয় নৃত্য বিদ্যালয় প্রতিষ্ঠা করেছিলেন।

তিনি বহু নৃত্য-নাটক এবং একক নৃত্যের কোরিওগ্রাফ করেছিলেন এবং ঝাভারি বোনদ্ব্য (দর্শনা ঝভেরি), কালাবতী দেবী, বিনোদিনী দেবী, গুণেশ্বরী দেবী, প্রীতি প্যাটেল, শ্রুতি বন্দ্যোপাধ্যায়, লতাসানা দেবী, লাইলি বসু, ইন্দ্রানী দেবী, মনোরমা দেবী, পৌষালি চ্যাটার্জী, সোহিনী রায়, বিম্বাবতী দেবী, রঞ্জিনী বসুর মত অনেক বিখ্যাত ব্যক্তি তার কাছ থেকে শিক্ষা লাভ করেন।

সম্মান এবং পুরস্কার 

তিনি জীবনে বহু সম্মান এবং পুরস্কার অর্জন করেছেন। এর ভিতরে উল্লেখযোগ্য কিছু–

   নর্তনাচার্জ (১৯৫৯)
   হাঞ্জাবা (১৯৬১)
 জাতীয় সঙ্গীত নাটক একাডেমি (১৯৬৫ ইং),
   শ্রীহট্ট সম্মেলন পুরস্কার (১৯৮১)
   বিশ্ব উন্নয়ন সংসদ পুরস্কার (১৯৮২)
   কলাভারতী (১৯৮৩)
   প্রতিশ্রুতি পরিষদ পুরস্কার (১৯৮৪)
   সারংগদেব ফেলোশিপ (১৯৮৪)
   উদয় শংকর পুরস্কার (১৯৮৬)
  ওজা রত্ন (১৯৮৮)
  সংগীত শ্যামলা পুরস্কার (১৯৮৮)
  এমিরাটস ফেলোশিপ (১৯৮৯)
  কালিদাস সম্মান (১৯৯০)
  বহুলকা পুরঙ্কার (১৯৯১)
  অনামিকা কলা সঙ্গম -পুরস্কার (১৯৯২)
  পশ্চিমবঙ্গ রাজ্য একাডেমি পুরস্কার (১৯৯২)

সম্মান জানানো সংস্হা এবং সাল যথাক্রমে -

   রূপকার ডান্স একাডেমি (১৯৯৪)
   নূপূর ডান্স একাডেমি (১৯৯৫)
   সুরনন্দন ভারতী (১৯৯৫)
   শিরোমণি পুরস্কার (১৯৯৬)
   নিখিল বিষ্ণুপ্রিয়া মণিপুরী পুরস্কার (১৯৯৭)
   অঙ্গাহার ডান্স একাডেমী (১৯৯৮) 
ইত্যাদি।

তথ্যসূত্র

১৯১৮-এ জন্ম
২০০০-এ মৃত্যু
মণিপুরের নৃত্যশিল্পী
ভারতীয় নৃত্য শিক্ষক
সংগীত নাটক অকাদেমি পুরস্কার প্রাপক
বিষ্ণুপ্রিয়া মণিপুরী ব্যক্তি
২০শ শতাব্দীর ভারতীয় নৃত্যশিল্পী
ভারতীয় চলচ্চিত্র নৃত্য পরিচালক
ভারতীয় নৃত্য পরিচালক
ভারতীয় ধ্রুপদী নৃত্যের অভিনয়শিল্পী
পশ্চিমবঙ্গের নৃত্যশিল্পী